אלכסנדר סורוס

אלכסנדר סורוס (באנגלית: Alexander Soros; נולד ב-1985)<ref></ref> הוא פילנתרופ אמריקאי, אחד מבניו של המיליארדר ג'ורג' סורוס. הוא יו"ר קרנות החברה הפתוחה ואחד ממנהיגי הפורום הכלכלי העולמי הצעיר לשנת 2018.

== ראשית חייו ==
אלכסנדר סורוס הוא בנם של המיליארדר ג'ורג' סורוס וסוזן ובר סורוס. הוא גדל בקטונה, ניו יורק ולו אח צעיר, גרגורי.<ref name="family"></ref> למד ב-King Low Heywood Thomas בסטמפורד שבקונטיקט.<ref name="family" /> הוא סיים את לימודיו באוניברסיטת ניו יורק ב-2009, וב-2018 השלים את לימודי הדוקטורט בהיסטוריה באוניברסיטת קליפורניה בברקלי.<ref name="family" /><ref></ref>

== פילנתרופיה ==
סורוס ביסס את עצמו כפילנתרופ עם תרומתו הגדולה הראשונה לקרן היהודית לצדק (Jewish Funds for Justice).<ref name="West"></ref>

על פי כתבת פרופיל בוול סטריט ג'ורנל ב-2011, של סורוס מתמקד ביוזמות פרוגרסיביות שאינן זוכות בשלב זה לתמיכה רחבה". מאז, הוא הצטרף לדירקטוריון של ארגונים, כגון Global Witness (כחבר מועצת מייעצת), העוסק במאבק נגד הפרות סביבתיות וזכויות אדם הקשורות לניצול משאבי טבע; קרנות החברה הפתוחה, הפועלת לביסוס אחריות ממשלתית ותהליכים דמוקרטיים בעולם; ו-Bend the Arc (שנוצרה ממיזוג של 'הברית היהודית הפרוגרסיבית' והקרנות היהודיות לצדק ב-2012).<ref></ref>

סורוס תורם גם למטרות פוליטיות. במרץ 2012 תרם 200,000 דולר למועצה היהודית לחינוך ומחקר, הארגון שעומד מאחורי ה-Great Schlep של 2008 לתמיכה במועמד לנשיאות ברק אובמה.<ref></ref>

=== קרן אלכסנדר סורוס ===
בשנת 2012 הקים סורוס את קרן אלכסנדר סורוס, שמוקדשת לקידום צדק חברתי וזכויות אדם. בין מקבלי המענקים הראשוניים של הקרן ניתן למנות את הארגונים Bend the Arc, הברית הלאומית לעובדי הבית, המייצגת זכויותיהם של 2.5 מיליון עובדי בית בארצות הברית, ו-Make the Road New York, שמקדמת את מעמד הפועלים ואת הקהילה הלטינית.<ref></ref>

לצד קרן פורד וקרנות החברה הפתוחה, קרן אלכסנדר סורוס מימנה את המחקר הסטטיסטי הלאומי הראשון אי פעם של עובדי בית ("כלכלת בית: העולם הבלתי נראה והבלתי מוסדר של עבודה ביתית", פורסם ב-26 בנובמבר 2012).<ref></ref>

==== פרסי הקרן ====
* ביולי 2012 קרן אלכסנדר סורוס העניקה את פרס ה-ASF הראשון שלה לפעילות סביבתית וזכויות אדם לפעיל הליברי סילאס סיאקור.<ref></ref>
* בשנת 2013 הפרס הוענק לצ'וט ווטי, הפעיל הקמבודי שמת בהגנה על יער Prey Lang.<ref></ref>
* בשנת 2014 הפרס הוענק לאחר מותו לאדווין צ'וטה, חורחה ריוס פרז, לאונסיו קווינצ'ימה מלנדז ופרנסיסקו פינדו – קבוצה של מנהיגים ילידים מפרו שנרצחו בגלל עבודתם בניסיון לשים קץ לכריתת עצים בלתי חוקית בקהילה שלהם ביער הגשם של פרו.<ref></ref>
* בשנת 2015 הפרס הוענק לאלפונס מוהינדו ואליוומבנה ובאנטו לוקמבו על מסירותם להגנה על הפארק הלאומי וירונגה מפני אינטרסים מושחתים המנסים לפתוח את הפארק לקידוחי נפט וצייד לא חוקיים.
* בשנת 2016 הפרס הוענק לפול פאבול, כפרי מפפואה גינאה החדשה שמתבטא נגד ניכוס יערות הגשם במחוז הולדתו פומיו על ידי קונצרן כריתת העצים המלזי Rimbunan Hijau.
* בשנת 2017 אנטוניה מלו דה סילבה, פעילה סביבתית ותיקה ברזילאית, קיבלה את הפרס על תפקידה מעורר ההשראה בהובלת קמפיינים לעצירת בניית סכר בלו מונטה ומיזמים מזיקים אחרים של תשתית ביערות הגשם באמזונס.<ref></ref>

== פעילויות אחרות ==
סורוס הפיק כמה סרטים, כולל "משפט האש" ו"הקלפטוקרטים".<ref></ref>

== פרסומים ==
בשנת 2014 תרם סורוס חיבור לספר "אלוהים, אמונה וזהות מהאפר" ("God, Faith and Identity from the Ashes"): הרהורים של ילדים ונכדים של ניצולי שואה.<ref></ref>

כתיבתו של סורוס הופיעה, בין היתר, בגרדיאן, פוליטיקו, מיאמי הראלד, סאן-סנטינל והפורוורד.<ref></ref>

== קישורים חיצוניים ==
* 
* [http://www.alexandersorosfoundation.org/ קרן אלכסנדר סורוס]
* [https://www.opensocietyfoundations.org/people/alexander-soros קרן החברה הפתוחה: אלכסנדר סורוס]

== הערות שוליים ==

קטגוריה:בעלי תואר דוקטור מאוניברסיטת קליפורניה בברקלי
קטגוריה:בוגרי אוניברסיטת ניו יורק
קטגוריה:נדבנים יהודים אמריקאים
קטגוריה:אמריקאים ממוצא רוסי-יהודי
קטגוריה:אמריקאים ממוצא יהודי-הונגרי
קטגוריה:אמריקאים שנולדו ב-1985